İlham Zəkiyev

İlham Əzizağa oğlu Zəkiyev (sündinud 3. märtsil 1980 Sumgaitis) on aserbaidžaani pime judoka. 

Ta alustas judo õppimist 11-aastaselt. 1998 läks ta sõjaväeteenistusse Fizuli rajooni. Ta teenis konfliktitsooni eesliinil. 4. veebruaril 1999 tabas Zəkiyevit armeenia snaipri kuul pähe, mille tagajärjel ta kaotas täielikult nägemise. 

2004. ja 2008. aasta paraolümpiamängudel sai ta judos kuldmedali. Ta on tulnud viiel korral Euroopa meistriks ja kahel korral maailmameistriks.

Kategooria:Aserbaidžaani sportlased
Kategooria:Judokad
Kategooria:Sündinud 1980